אברהם קרפינוביץ'

אברהם קַרפִּינוביץ' (לעיתים קרפינוביץ'; בכתיב יידי: קארפינאוויטש; 29 במאי 1913, וילנה – 24 במרץ 2004 תל אביב) היה סופר יידי ישראלי ממוצא ליטאי, חתן פרס ראש הממשלה לספרות יידיש. יצירתו נסבה על עירו וילנה.

ביוגרפיה
אברהם קרפינוביץ' נולד ב-1913 למשה ולטרדל בעיר וילנה, אז חלק מן האימפריה הרוסית.
אביו, משה קרפינוביץ' (1892–1941), היה מנהל התיאטרון העממי בווילנה. לאחר המלחמה הפכה וילנה חלק מפולין. למד בתיכון יידי באותה כיתה עם בטי סגל (לימים שחקנית תיאטרון בישראל). השניים נותרו ידידים קרובים כל חייהם.

עם פלישת הגרמנים ב-1941 נמלט קרפינוביץ' והגיע עד קזחסטן. לאחר המלחמה חזר לווילנה, וגילה שמשפחתו נרצחה בפונאר.

באפריל 1947 עלה עם רעייתו על אוניית המעפילים "תיאודור הרצל" שנתפסה על ידי הבריטים, ונשלח למעצר בקפריסין. שם שם למד עברית אצל דב נוי והתערה בפעילות החברתית והספרותית.

בינואר 1949 עלה לישראל. במשך שלושים שנה עבד בהנהלת התזמורת הפילהרמונית. למד היסטוריה באוניברסיטת לונדון. כתב ספרות ומונוגרפיות ביידיש, ופרסם בעיתונות היידית בישראל מאמרים שדנו בעניינים פוליטיים ובגורלה של שפת יידיש ותרבותה.
בשנת 1951 הצטרף לחבורה הספרותית היידית "יונג ישראל". בשנת 1959 פרסם את הרומן הראשון שלו, "דער וועג קיין סדום" ('הדרך לסדום').

בשנת 1976 זכה בפרס מנדלי מוכר ספרים לסופרי יידיש. בשנת 1988 זכה בפרס ראש הממשלה ליצירה ספרותית ביידיש.

בעברית הופיע מבחר של שנים עשר מסיפורי וילנה שלו בקובץ "סיפורי וילנה". המונוגרפיה הביוגרפית שפרסם על ברוניסלב הוברמן היא הספר היחידי שכתב בעברית.
משפחתו
קרפינוביץ היה נשוי שלוש פעמים. רעייתו הראשונה הייתה ריבה (רבקה) לבית גורדון, ילידת וילנה. סיימה לימודים אקדמיים בלייז' שבבלגיה. עלתה עמו לישראל מקפריסין ה ונפטרה ב-1964. לאחר מכן היה נשוי לאנה, ילידת 1912 בפולין, עד מותה ב-1989. לבסוף היה נשוי לד"ר שרה לַפּיצקיה (Lapickaja), פילולוגית יידית (שעבודת המוסמך שלה עסקה ביצירתו), עד מותו.

קרפינוביץ' נפטר בשנת 2004. נטמן לצד רעייתו השנייה, אנה.

יצירתו
 דער וועג קיין סדום; צייכנוגען: א' באָגען, תל אביב: י"ל פרץ ביבליאטעק, 1959. ('הדרך לסדום'; על חיי העולים החדשים)
 ביים ווילנער דורכהויף; צייכענונגען: יאָסל בערגנער, תל אביב: פאראלג י"ל פרץ, תשכ"ז.
 א טאָג פון מלחמה, תל אביב: פארלאג י"ל פרץ, תשל"ג. (סיפורים על מלחמת ששת הימים; בגינו זכה בפרס השנתי ליצירה המופיעה ב"גאלדענע קייט")
 אויף ווילנער גאסן, תל אביב: די גאלדענע קייט, 1981.
 צו פוס קיין ארץ ישראל, תל אביב: פארלאג י.ל. פרץ, 1985.
 אויף ווילנער וועגן, תל אביב: פארלאג י.ל. פרץ, 1987.
 די געשיכטע פון ווילנער גר צדק גראף וואלענטין פּאָטאָצקי, תל אביב: ווילנער פנקס, תש"ן 1990. (על ולנטין פוטוצקי)
 ווילנע, מיין ווילנע, תל אביב: בהוצאת י"ל פרץ, 1993.
 געווען, געווען אמאָל ווילנע, תל אביב: פארלאג י.ל. פרץ, תשנ"ז 1997.

יצירתו בעברית
 ברוניסלב הוברמן: קוים לדמותו; העורך: צבי אבני, תל אביב: הספרייה המרכזית למוזיקה בישראל (בעזרת התזמורת הפילהרמונית הישראלית וקרן תל אביב לספרות ואמנות), 1973. (תורגם לספרדית)
 סיפורי וילנה; ערך ותירגם: אברהם יבין, תל אביב: עם עובד, תשנ"ה 1995.

סיפורים:
 "כלי-כסף מפולין"; תרגמה: רבקה בסמן, מאזנים נג (1981) 285–290. 
 "כרטיס-הפיס של שיבעלה"; תרגם: יהודה גור-אריה, גשרים (כתב-עת דו-לשוני לספרות עברית ויידיש) ב (1984), 72–79.
 "מסע אל הנעורים"; תרגמה: רבקה בסמן-בן-חיים, רבקול: מאסף לספרות ולאמנות (1989), 68–78.

 "וילנה בלי וילנה"; תרגם: אריה אהרוני, עמדה (ביטאון לספרות) 4 (1996), 66–73.

יצירתו בתרגום לשפות אחרות
 Abraham Karpinowicz, Die phantastische Theorie vom Schuster Prenzik: Erzählungen aus dem jüdischen Wilna (Aus dem Jidd. von Johannes Luzius Brosi), Gerlingen: Schneider, 1990. 
 Abraomas Karpinovičius, Paskutinis Vilniaus pranašas (Cvi Smoliakovas), Vilnius: Tyto Alba, 1998. 
 Последний Виленский Пророк (Пер. с идиш С. Лапицкой), Тель Авив, 2000. 
 Opowiadania wileńskie; umaczenie z jidysz: Szoszana Raczyńska, Lublin: Wydawnictwo "Norbertinum", 2005. 

לקריאה נוספת
 אברהם ליס, "אברהם קארפינוביץ'", גשרים: כתב-עת דו-לשוני לספרות עברית ויידיש, ב': 80, 1984.
 מרדכי יושקובסקי, "וילנה יהודית דרך צחוק ודמע: אלמנט הומוריסטי ביצירותיו של אברהם קרפינוביץ'", מראה, 5: 75-79, 2010.

קישורים חיצוניים


 אברהם קרפינוביץ' באתר WorldCat Identities



 אברהם קרפינוביץ', באתר עד עולם
 ירושלים דליטא: סיפורה של הקהילה היהודית בווילנה, באתר יד ושם


מיצירתו:
 קטע קצר מספרו של אברהם קרפינוביץ' "סיפורי וילנה", וקטע קצר נוסף מספרו, בתערוכה
 "הדגל האדום", בתרגום לאנגלית מאת הלן חוה מינץ (מתוך ספרו "אויף ווילנער גאסן", 1981), באתר JewishFiction.net

הערות שוליים

קטגוריה:סופרים כותבי יידיש
קטגוריה:סופרים ישראלים
קטגוריה:עולים לאחר קום המדינה: 1948–1950
קטגוריה:יידישיזם ויידישיסטים
קטגוריה:סופרים יהודים ליטאים
קטגוריה:וילנה: אישים
קטגוריה:זוכי פרס מאנגר
קטגוריה:בוגרי אוניברסיטת לונדון
קטגוריה:אישים הקבורים בבית העלמין הדרום
קטגוריה:זוכי פרס ראש הממשלה ליצירה ספרותית ביידיש
קטגוריה:ישראלים שנולדו ב-1913
קטגוריה:ישראלים שנפטרו ב-2004